Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2021 թվականի մարտի 30–ի N578-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՄԱՆ ԲԱԺՆԻ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

**Ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար վճարի հավաքագրման աշխատանքները համակարգելու, տնտեսվարող սուբյեկտներին վերոնշյալ թեմայով խորհրդատվություն տրամադրելու, անճշտությունները բացահայտելու և ուղղելու նպատակով Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) սահմանային հսկիչ կետերի կողմից ստացված հաշվետվությունները ստուգելու համար նպատակահարմար է ներգրավել փորձագետ (այսուհետ՝ Փորձագետ):**

**Փորձագետը սահմանային հսկիչ կետերի կողմից ստանում է Հայաստանի Հանրապետություն ներմուծվող և Հայաստանի Հանրապետությունից արտահանվող Տեսչական մարմնի ենթահսկման բեռների վերաբերյալ ամենօրյա հաշվետվություններ, անհրաժեշտության դեպքում ուսումնասիրում է այդ հաշվետվություններում առկա տեղեկատվությունը հիմնավորող ուղեկցող փաստաթղթերը, բացահայտում անճշտությունները և մշակում միջոցառումներ անճշտությունների վերացման ուղղությամբ, համակարգում է ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար վճարի հավաքագրման աշխատանքները և հետևում Տեսչական մարմնի ենթահսկման բեռներ ներմուծող տնտեսվարող սուբյեկտների կողմից իրենց ֆինանսական պարտավորությունների ժամանակին կատարման աշխատանքներին, անհրաժեշտության դեպքում խորհրդատվություն տրամադրում նրանց՝ ներկայացնելով պարտավորությունների գոյացման հիմքերը։**

Փորձագետը սույն ծրագրով կատարման ենթակա աշխատանքներն իրականացնում է մեկ տարի ժամկետով:

Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում:

Փորձագետը սույն ծրագրով նախատեսված աշխատանքների վերաբերյալ յուրաքանչյուր ամսվա առաջին շաբաթը, անմիջական ղեկավարին է ներկայացնում նախորդ ամսվա կատարված աշխատանքների վերաբերյալ ամփոփ հաշվետվություն:

Սույն ծրագրի իրականացման համար փորձագետը պետք է ունենա՝

* բարձրագույն կրթություն,
* հանրային ծառայության առնվազն տասը տարվա աշխատանքային ստաժ,
* համակարգչով աշխատելու ունակություն,
* Հայաստանի Հանրապետության Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, Հայաստանի Հանրապետության կառավարության 2010 թվականի հոկտեմբերի 21-ի թիվ

1442-Ն որոշման, ինչպես նաև Հայաստանի Հանրապետության և Եվրասիական տնտեսական միության սահմանային պետական վերահսկողության բնագավառը կարգավորող օրենսդրության իմացություն։